SL
31.1.2023
Uradni list Evropske unije
L 28/19
Odstopanja iz prvega pododstavka, točka (d), se uporabljajo za ribiška plovila Unije, ki so zabeležila ulove brancina z zabodnimi mrežami na kolih v obdobju od 1. julija 2015 do 30. septembra 2016.
V primeru zamenjave ribiškega plovila Unije lahko države članice dovolijo, da se ta odstopanja uporabijo za drugo ribiško plovilo Unije, pod pogojem, da se število ribiških plovil Unije, za katera velja vsako od odstopanj, in njihova skupna ribolovna zmogljivost ne povečata.
4.
Omejitve ulova iz odstavka 3 niso prenosljive med ribiškimi plovili.
5.
Pri rekreacijskem ribolovu, tudi z obale, v razdelkih ICES 4b, 4c, 6a in 7a do 7k:
(a) od 1. februarja do 31. marca 2023: (i) sta za brancina dovoljena le ribolov z ribiško palico ali ročno ribiško vrvico in izpustitev; (ii) je prepovedano obdržati, premeščati, pretovarjati ali iztovarjati brancina, ulovljenega na navedenem območju; (b) januarja in od 1. aprila do 31. decembra 2023: (i)
lahko vsak ribič ulovi in obdrži največ dva osebka brancina na dan;
(ii) je najmanjša velikost obdržanega brancina 42 cm; (iii) se s pritrjenimi mrežami brancin ne sme niti uloviti niti v njih obdržati.
6.
Odstavek 5 ne posega v strožje nacionalne ukrepe za rekreacijski ribolov.
Člen 12 Ukrepi za ribolov brancina v razdelkih ICES 8a in 8b 1.
Francija in Španija v skladu s členom 4(3) Uredbe (EU) 2019/472 zagotovita, da ribolovna umrljivost brancina v razdelkih ICES 8a in 8b zaradi njunega gospodarskega in rekreacijskega ribolova ne preseže točkovne vrednosti FMSY, kot je določeno v členu 2(5) Uredbe (EU) 2019/472.
2.
Pri rekreacijskem ribolovu, tudi z obale, v razdelkih ICES 8a in 8b:
(a) lahko vsak ribič ulovi in obdrži največ dva osebka brancina na dan; (b) se s pritrjenimi mrežami brancin ne sme niti uloviti niti v njih obdržati.
3.
Odstavek 2 ne posega v strožje nacionalne ukrepe za rekreacijski ribolov.
Člen 13 Ukrepi za ribolov evropske jegulje 1.
Ta člen se uporablja za vode Unije, vključno z brakičnimi vodami, kot so estuariji, obalne lagune in somornice, ter za ribiška plovila Unije na geografskih podobmočjih GFCM 1 do 27.
Ta člen se ne uporablja za geografsko podobmočje GFCM 29. 2.
Najmanj šest mesecev je prepovedano izvajati dejavnosti gospodarskega ribolova evropske jegulje (Anguilla anguilla), bodisi kot ciljne vrste bodisi kot prilova, v vseh življenjskih obdobjih.
Vsaka zadevna država članica zato določi eno ali več obdobij prepovedi ribolova ob upoštevanju naslednjega: (a) obdobje ali obdobja prepovedi ribolova znotraj ene države članice se lahko po potrebi razlikujejo od enega ribolovnega območja do drugega, da se upošteva geografski in časovni selitveni vzorec jegulje v različnih življenjskih obdobjih;